
Ogrē, Brīvības ielā 33, 3.stāva zālē
	Nr.8



Sēde sasaukta pulksten. 12.00
Sēdi atklāj pulksten. 22.25 

Sēdi vada: Izglītības, sporta un uzņēmējdarbības veicināšanas komitejas priekšsēdētājs Gints Sīviņš

Sēdi protokolē: Ogres novada pašvaldības Centrālās administrācijas Kancelejas lietvede Elizabete Anna Kurpniece

Piedalās komitejas locekļi: Raivis Rubīns, Dace Veiliņa, Jānis Iklāvs, Rūdolfs Kudļa, Egils Helmanis, Pāvels Kotāns, Ilmārs Zemnieks, Atvars Lakstīgala, Dace Kļaviņa, Raivis Ūzuls, Artūrs Mangulis, Dzirkstīte Žindiga, Sarmīte Ozoliņa, Uldis Skudra, Matīss Mežaks.

Nepiedalās komitejas locekļi: Iluta Jansone – cits iemesls, Andris Krauja – atvaļinājums, Jānis Siliņš – cits iemesls, Kārlis Avotiņš – iemesls nav zināms.

Piedalās deputāti: Mariss Martinsons, Kārlis Ansons, Santa  Ločmele.

Piedalās pašvaldības darbinieki un uzaicinātie: Ogres novada pašvaldības Izpilddirektora pienākumu izpildītājs/Stratēģiskās plānošanas nodaļas vadītājs Madars Lasmanis, Ogres novada pašvaldības Izpilddirektora vietniece Dana Bārbale (attālināti tiešsaistē), Ogres novada pašvaldības Centrālās administrācijas Kancelejas vadītāja Ingūna Šubrovska, Juridiskās nodaļas vadītājs Jānis Liepiņš, Ogres novada Jauniešu domes vadītājs Edgars Kuļiņičs, Komunikācijas nodaļas vecākā komunikācijas speciāliste Aija Iesalniece, Personālvadības nodaļas vadītāja Antra Pūga, Informācijas sistēmu un tehnoloģiju nodaļa datorsistēmu un datortīklu administrators Mikus Liepa, Informācijas sistēmu un tehnoloģiju nodaļas datorsistēmu un datortīklu administrators Artūrs Beitiks.

SĒDES DARBA KĀRTĪBA:
1. Par Ogres novada Jauniešu domes ziņojuma “Par 2025./2026. gada Ogres novada Jauniešu domes sezonas aktualitātēm” pieņemšanu zināšanai.
2. Par Ogres novada pašvaldības saistošo noteikumu Nr.__/2026 "Ogres novada pašvaldības līdzfinansējuma piešķiršanas kārtība uzņēmēju dalībai izstādēs" izdošanu.
3. Par Ķeipenes pamatskolas direktora atbrīvošanu no amata.
4. Par saistošo noteikumu “Grozījumi Ogres novada pašvaldības domes 2024. gada 29. augusta saistošajos noteikumos Nr.28/2024 “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” projekta un paskaidrojuma raksta publicēšanu sabiedrības viedokļa noskaidrošanai.

1.
 Par Ogres novada Jauniešu domes ziņojuma “Par 2025./2026. gada Ogres novada Jauniešu domes sezonas aktualitātēm” pieņemšanu zināšanai
Lēmuma projekta ziņotājs - Edgars Kuļiņičs

Edgars Kuļiņičs demonstrē prezentāciju “Ogres jauniešu dome”.

Sēdes turpinājumā notiek diskusija par Ogres novada Jauniešu domes darbību pagastos, jauniešu piesaisti, Ogres novada Jauniešu domes telpām, finansiālo atbalstu un pateicības vārdi E. Kuļiņičam par uzstāšanos, un par darbu Ogres novada jauniešu domē.

Diskusijā piedalās G. Sīviņš, M. Martinsons, E. Kuļiņčs, D. Kļaviņa, D. Veiliņa, M. Mežaks, E. Helmanis, U. Skudra, J. Iklāvs un R. Kudļa.

S. Ločmele atstāj zāli no plkst. 22.41 – 22.53.

Noklausoties Ogres novada Jauniešu domes vadītāja Edgara Kuļiņiča sniegto informāciju un pamatojoties uz Jaunatnes likuma 5. panta sesto daļu, 

[bookmark: _heading=h.m86jarpcwogq]balsojot: ar 16 balsīm "Par" (Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

pieņemt zināšanai Ogres novada Jauniešu domes ziņojumu “Par 2025./2026. gada Ogres novada Jauniešu domes sezonas aktualitātēm”.

2.
 Par Ogres novada pašvaldības saistošo noteikumu Nr.__/2026 "Ogres novada pašvaldības līdzfinansējuma piešķiršanas kārtība uzņēmēju dalībai izstādēs" izdošanu
Lēmuma projekta ziņotājs - Aija Iesalniece

balsojot: ar 16 balsīm "Par" (Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Atbalstīt sagatavoto lēmuma projektu un iesniegt izskatīšanai Ogres novada domē.

3.
 Par Ķeipenes pamatskolas direktora atbrīvošanu no amata
Lēmuma projekta ziņotājs - Antra Pūga

K. Ansons atstāj zāli no plkst. 23.00 – 23.02.

Sēdes turpinājumā notiek debates par iespējām nodrošināt darba vietu reorganizējamo iestāžu darbiniekiem un speciālistiem, kādā no Ogres novada iestādēm, kā arī tiek izteikta pateicība  Agnesei Lepsei par ieguldīto darbu Ķeipenes pamatskolā.
Debatēs piedalās U. Skudra, G. Sīviņš un E. Helmanis.

balsojot: ar 15 balsīm "Par" (Artūrs Mangulis, Atvars Lakstīgala, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – 1 (Dace Kļaviņa), "Nepiedalās" – nav, 

Atbalstīt sagatavoto lēmuma projektu un iesniegt izskatīšanai Ogres novada domē.

S. Ozoliņa atstāj zāli no plkst. 23.06 – 23.07.

4.
 Par saistošo noteikumu “Grozījumi Ogres novada pašvaldības domes 2024. gada 29. augusta saistošajos noteikumos Nr. 28/2024 “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” projekta un paskaidrojuma raksta publicēšanu sabiedrības viedokļa noskaidrošanai
Lēmuma projekta ziņotājs - Gints Sīviņš

Ogres novada pašvaldības dome 2024. gada 29. augustā izdeva saistošos noteikumus Nr. 28/2024 “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” (turpmāk – saistošie noteikumi).
[bookmark: _heading=h.3pm81luvx1p0]Ogres novada pašvaldības dome 2025. gada 25. septembrī pieņēma lēmumu par Ogres novada pašvaldības interešu izglītības iestādes (turpmāk - interešu izglītības iestāde) dibināšanu. Ņemot vērā, ka iestādē tiek īstenotas eksakto zinātņu, tehnoloģiju, inženierzinātņu un matemātikas (STEM) programmas, kuru kvalitatīvai apguvei ir nepieciešami mācību materiāli, iekārtas un atbilstošs tehniskais nodrošinājums, nepieciešams noteikt mācību maksu par programmu apguvi, lai nodrošinātu mācību procesa nepārtrauktību un attīstību. Lai saistošajos noteikumos varētu paredzēt mācību maksas interešu izglītības iestādē, nepieciešams saistošo noteikumu nosaukumu mainīt uz “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes un interešu izglītības iestādēs” un izdarīt grozījumus saistošo noteikumu 1. punktā.
[bookmark: _heading=h.7n5m51iod4eq]Lai mazinātu sociālo nevienlīdzību, veicinātu profesionālās ievirzes un interešu izglītības pieejamību un sniegtu atbalstu sociāli mazaizsargātām iedzīvotāju grupām, saistošo noteikumu III sadaļā "MĀCĪBU MAKSAS ATVIEGLOJUMI UN TO PIEŠĶIRŠANAS KĀRTĪBA" tiek veikti grozījumi saistošajos noteikumos, paredzot, ka izglītojamajiem no trūcīgām un maznodrošinātām mājsaimniecībām līdzšinējā 50 % atvieglojuma vietā tiek noteikts mācību maksas atvieglojums 100 % apmērā. Šāda pieeja nodrošinās, ka sociālekonomiskie apstākļi nekļūst par šķērsli bērnu un jauniešu vispusīgai attīstībai un dalībai profesionālās ievirzes un interešu izglītības programmās. 
[bookmark: _heading=h.c7fyt1k8mukg][bookmark: _heading=h.30lsi1hjh9p9]2026. gada 20. jūlijā Ogres novada pašvaldībā saņemts iedzīvotāja priekšlikums (reģistrēts Ogres novada pašvladības Centrālās administrācijas lietvedībā ar Nr. 2-4.2/2173) un konstatēta nepieciešamība veikt grozījumus saistošajos noteikumos. 
[bookmark: _heading=h.gz3e02gaesk9]Saistošo noteikumu 13.1. apakšpunkts šobrīd paredz mācību maksas atvieglojumu 50 % apmērā izglītojamajiem no daudzbērnu ģimenēm (ģimenes, kurās ir 3 (trīs) un vairāk nepilngadīgo bērnu). Tomēr esošā daudzbērnu ģimenes definīcija neatbilst Bērnu tiesību aizsardzības likuma 1. panta 16. punktā noteiktajam plašākajam daudzbērnu ģimenes tvērumam, kurā par daudzbērnu ģimenes bērnu uzskatāma arī pilngadīga persona līdz 24 gadu vecumam, ja tā turpina iegūt vispārējo, profesionālo vai augstāko izglītību vai 11 mēnešus pilda valsts aizsardzības dienestu. Esošā redakcija ierobežo atbalstu daudzbērnu ģimenēm, tāpēc 13.1. apakšpunktu paredzēts paplašināt saskaņā ar Bērnu tiesību aizsardzības likumā noteikto.
[bookmark: _heading=h.4rkwvaxsz76b]Ņemot vērā iepriekš minēto sagatavots saistošo noteikumu “Grozījumi Ogres novada pašvaldības 2024. gada 29. augusta saistošajos noteikumos Nr. 28/2024 “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” projekts un tā paskaidrojuma raksts.
Pašvaldību likuma 46. panta trešā daļa noteic, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.
Pamatojoties uz iepriekš minēto un Pašvaldību likuma 46. panta trešo daļu,

balsojot: ar 15 balsīm "Par" (Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Uldis Skudra), "Pret" – nav, "Atturas" – nav, "Nepiedalās" – nav, 

1. Nodot saistošo noteikumu “Grozījumi Ogres novada pašvaldības domes 2024. gada 29. augusta saistošajos noteikumos Nr. 28/2024 “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” (turpmāk – saistošie noteikumi) projektu un paskaidrojuma rakstu sabiedrības viedokļa noskaidrošanai.
2. [bookmark: _heading=h.fvz37h89l0k5][bookmark: _heading=h.yf92kaixqcsh]Uzdot Ogres novada pašvaldības Centrālās administrācijas Komunikācijas nodaļai publicēt saistošo noteikumu projektu un paskaidrojuma rakstu pašvaldības oficiālajā tīmekļvietnē www.ogresnovads.lv, sabiedrības viedokļa noskaidrošanai paredzot divu nedēļu termiņu.
3. Noteikt, ka sabiedrība viedokli par saistošo noteikumu projektu var iesniegt elektroniski, sūtot to uz oficiālo elektronisko adresi, elektroniskā pasta adresi ogredome@ogresnovads.lv vai rakstiski, iesniedzot to Ogres novada Valsts un pašvaldības vienotajos klientu apkalpošanas centros vai apvienības pārvaldēs.
4. Uzdot saistošo noteikumu sagatavotājam apkopot šī lēmuma 3. punkta kārtībā saņemto sabiedrības viedokli.


Sēdi slēdz pulksten 23.07

	Sēdi vadīja, Izglītības, sporta un uzņēmējdarbības veicināšanas komitejas priekšsēdētājs              

Protokolēja, Kancelejas lietvede
	             
Gints Sīviņš

Elizabete Anna Kurpniece

